**DECIZIA ETAPEI DE ÎNCADRARE**

**Din data de 23.01.2024**

**(PROIECT)**

Ca urmare a solicitării de emitere a acordului de mediu adresate de **ORAȘ JIMBOLIA ,** cu sediul în Jimbolia, județ Timiș , înregistrată la A.P.M. Timiș cu nr. 3474RP/04.05.2023, cu ultimele completări depuse cu nr. 418RP/22.01.2024 ( anunt public privind etapa de incadrare), în baza *Legii nr. 292/2018 privind evaluarea impactului anumitor proiecte publice și private asupra mediului* și a *Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin *Legea nr. 49/2011*, cu modificările și completările ulterioare, Agenţia pentru Protecţia Mediului Timiş decide, ca urmare a consultărilor desfăşurate în cadrul şedinţei **Comisiei de Analiză Tehnică, din data de 21.12.2023,** că proiectul **„VIABILIZARE TERENURI PUZ HAȘDEU, în orașul Jimbolia, județul Timiș”** propus a fi amplasat în Puz Hașdeu,Oraș Jimbolia, jud. Timiș domeniu public, teren în intravilanul localității, CF nr. 405648, CF nr. 405649, CF nr. 405650, CF nr. 405651, CF nr. 406980 jud. Timiş, **nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;**

**Justificarea prezentei decizii:**

**I**. **Motivele pe baza cărora s-a stabilit neefectuarea evaluării impactului asupra mediului sunt următoarele**:

a). proiectul propus **intră** sub incidenţa *Legii nr. 292/2018 privind evaluarea impactului anumitor proiecte publice şi private asupra mediului*, fiind încadrat în **Anexa 2, la pct. 13 a**) –– Orice modificari sau extinderi, altele decat cele prevazute la punctul 24 din anexa nr. 1, ale proiectelor prevazute in anexa 1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului;

a1). proiectul propus **nu intră** sub incidenţa art. 28 din *Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări și completări prin Legea nr. 49/2011, cu modificările și completările ulterioare*;*

a2). proiectul propus **nu** **intră** sub incidenţa prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-19#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-19#p-10135178) din *Legea apelor nr. 107/1996, cu modificările și completările ulterioare.*

b). Justificarea în raport cu criteriile din anexa nr. 3 a *Legii nr. 292/2018*:

1. **Caracteristicile proiectului**

**A). Dimensiunea şi concepţia întregului proiect**

Proiectul are ca obiectiv realizarea unui sistem de alimentare cu apă, a unui sistem de canalizare menajeră și de sistem de colectare pentru apă pluvială.

* **Rețeaua de alimentare cu apă din conducte PEHD, PN10, De=110 mm dotată cu :**
  + Cămine de vane;
  + Hidranți de apă supraterani;
  + Branșamente cu cămine de apometru;
  + Subtraversări de drum/branșamente;
  + Spargeri și refaceri drum;
* **Rețea de canalizare menajeră din tuburi PVC D=250mm, dotată cu :**
  + Cămine de vizitare;
  + Racorduri;
  + Stație de pompare complet echipată;
  + Spargeri și refaceri drum;
* **Rețea de colectare a apelor pluviale din tuburi PVC D=315mm, dotată cu :**
  + Cămine colectoare;
  + Guri de scurgere;
  + Separator de hidrocarburi;
  + Bazin de retenție;
  + Gură de vărsare;
  + Subtraversări de drum;
  + Spargeri și refaceri drum;

În prezent zona propusa nu beneficiază un sistem de alimentare cu apă, astfel se propune realizarea unei rețele de alimentare cu apă. Alimentarea se va face de la sistemul centralizat de alimentare cu apă potabilă a orașului Jimbolia.

Branșamentele ce se vor executa cuprind urmatoarele:

* teu electrofuziune cu rezistenta descoperita;
* robinet concesie cu filet pe intrare;
* tija de manevra cu tub de protecție din PEID;
* cutie de protecție;
* bloc suport cutie de protecție;
* conducta PEID până la căminul de apometru De 32x1,9 mm;
* banda de avertizare cu fir de detecție;
* mufa redusa electrofuziune cu rezistenta descoperita De 32x25 mm;

căminul de apometru complet echipat cu apometru cu autocitire DN 1.

Numarul total propus este de 48 branșamente.

**Căminele de apometru** vor fi realizate din PE cu D=500 mm şi se vor amplasa în exteriorul proprietăţii, pe spaţiul verde.

Căminele din PE vor fi prevăzute cu capace necarosabile din material compozit si vor fi echipate cu :

* cot compresiune 25x¾”FE-2buc
* cot alama D ¾”FI-FE-2buc
* robinet apa D ¾”FI-FE fluture-2 buc
* Contor apă rece monojet, tip Flodis Dn 15 mm, Q3. 2.5 mc/h, R160 (clasa de precizie C), Ln 115 mm, totalizator extrauscat, aprobare de model M.I.D., echipat cu modul radio tip Cyble AnyQuest Enhanced.

Pentru a se putea face citirea apometrelor se va monta la sediul primăriei o TRUSĂ DE CITIRE RADIO, LICENTA SOFTWARE, PC, ce va contine:

* + Terminal tip WorkAbout Pro S - 1 bucată
  + Licenţă Software citire - 1 bucată
  + Baterie 3000 mAh - 1 bucată
  + Modul RF integrat - 1 bucată
  + Antenă radio - 1 bucată
  + Staţie andocare (alimentare / descărcare date) - 1 bucată
  + Ecran de protecţie - 1 bucată
  + Husă de protecţie - 1 bucată
  + Brăţară de prindere pe mână - 1 bucată
  + Licenţă SoftwarePC complet echipat

Căminele vor fi montate semiîngropat, rămânând în afara 500 mm, pentru a se putea face o citire a apometrului și de la distanță.

**Subtraversări**

Se vor folosi țevi de protecție din oțel cu Dn 273,1 x 6,4 mm pentru conductele cu De=110x6,6 mm. Adancimea de pozare a conductei este de minim -1.50 m de la generatoarea superioara a conductei.

***REȚEAUA DE CANALIZARE MENAJERĂ***

Se propun următoarele lucrări:

- reţele de canalizare cu descărcare gravitaţională ;

- staţie de pompare complet echipată;

- refulare a stației de pompe;

- cămine de vizitare prefabricate;

- cămine racord.

Sistemul de canalizare propus este de tip separativ și va fi amplasat pe domeniul public al Orașului Jimbolia.

Lungimile de conducte atât gravitatională, cât și de refulare in PUZ Hașdeu sunt urmatoarele:

* Gravitațional – țeavă PVC-KG,SN8 - D 250 mm L= 664 m, fiind împărțită astfel:
  + Strada Ion Vidu : țeavă PVC-KG,SN8- D 250 mm- **L=136 m;**
  + Strada Preot Mihail Avramescu: țeavă PVC-KG,SN8- D 250 mm- **L=176 m;**
  + Strada Dr. Petru Drăgan : țeavă PVC-KG,SN8- D 250 mm **L=176 m;**
  + Strada Petre Stoica : țeavă PVC-KG,SN8- D 250 mm- **L=176 m;**
* Refulare PEHD PE 100 PN10 SDR 17 - De 90x5.4 mm- **L= 44 m;**

Lungime rețea în sistem mixt gravitațional și prin pompare **L= 708 m**

Pentru facilitarea intervenţiei pe reţeaua de canalizare menajeră, pe diferite sectoare, s-a prevazut realizarea a 17 cămine din care:

* **16 bucăţi de vizitare prefabricate beton de Φ 1000 mm,** H variabil;
* **1 bucată decantor prefabricat beton de Φ 1000 mm,** H variabil (montat inainte de stația de pompare);

. Racorduri și cămine racord

Se prevăd un număr de 48 de racorduri individualeale gospodăriilo**r**, prevăzute cu cămin de racord cu 3 sau 2 intrări și o ieșire.

Căminele de racord au diametrul interior 400 mm sunt alcătuite din:

* radierul din polipropilenă acesta fiind realizat în diferite configuraţii (1 intrare/1 ieşire; mai multe intrări/1 ieşire) pentru dimensiunile conductelor de racord 110mm şi 160mm;
* coloana este realizată din PVC, construcţie corugata;
* tub telescop de aducere a căminului la cotă cu 315mm;
* capac clasa B125 cu orificii de aerisire.

**Instalaţii electrice, automatizare şi SCADA :**

Alimentarea cu energie electrică a statiei de pompare va fi asigurată din cel mai apropiat post de transformare existent în zonă

Tabloul electric de comandă şi protecţie asigură următoarele funcţiuni:

* protecţie la scurt circuit;
* protecţie la suprasarcină;
* protecţie la minimă şi maximă tensiune;
* protecţie la lipsa fază;
* protecţie la succesiunea fazelor;
* protecţie la supraîncălzirea bobinajului;
* prezenta umiditatii in motoare;
* prezenta apei in ulei;
* comandă manuală şi automată funcţie de nivel;
* functionarea alternativa a pompelor care vor porni/opri automat funcţie de nivelul apei din bazin.

***REȚELE DE CANALIZARE PLUVIALĂ***

Lungimile de conducte pluviale propuse sunt următoarele:

Strada Ion Vidu : țeavă PVC-KG, SN8 - D 315 mm - **L=149 m;**

Strada Preot Mihail Avramescu: țeavă PVC-KG, SN8 - D 315 mm - **L=163 m**;

Strada Dr. Petru Drăgan : țeavă PVC-KG, SN8 - D 315 mm- **L=162 m;**

Strada Petre Stoica : țeavă PVC-KG, SN8 - D 315 mm - **L=188 m;**

Strada Nichita Stănescu : țeavă PVC-KG, SN8 - D 315 mm- **L=164 m;**

Lungimea totală a rețelelor de distribuție de apă fiind **L=826 m.**

**Separator de Hidrocarburi**

Prin proiect se propune un separator de hidrocarburi, dimensionat conform calculului:

Qp asfalt = m\*i\* SC = [l/s]

SC asfalt=6998[mp] – se va lua in calcul 7000 mp.

Debitele pentru dimensionarea colectoarelor de canalizare pluviala vor fi: Qp-= **115,92 l/s.** Tinand cont ca apele meteorice de pe drumurile adiacente, accese si trotuare asfaltate ce vor fi propuse vor fi trecute printr-un separator de hidrocarburi **de 100 l/s.(Vu= 8,5 mc).** Separatorul va fi montat in subteran in zona necarosabilă. Apa filtrată provenită din separatorul de hidrocarburi se va descarca gravitațional intr-un bazin de retentie. Bazinul de retenție va fi prevazut cu o pompă submersibilă ce va descarca apa in canalul ANIF CS19 (HCn303), aflat in vecinătatea zonei studiate, prin intermediul unei conducte PEID cu D=300 mm, pănă la gura de varsare.

**Evacuarea apelor pluviale**

Din bazinul de retenție apa este pompată cu ajutorul unei pompe in **canalul ANIF CS19** (HCn303**)**, prin intermediul unei conducte din PEID-PE 100, PN10, SDR 17, **D=300 mm, cu L=40 m,** pănă la gura de vărsare.

Gura de vărsare prevede curatarea talvegului canalului la gura de vărsare și betonarea pe o lungime de 5 m a malului în zona gurii de vărsare, pentru a evita erodarea taluzului și dezvoltarea vegetatiei în acea zonă.

**Organizarea de șantier:**

Nu se va realiza o organizare de șantier, materialele se vor aduce pe masura punerii in opera.

Se impun urmatoarele aspecte:

-Materialele necesare se vor aduce pe şantier numai pe măsura punerii lor în operă, fiind interzisă depozitarea acestora pe spaţii verzi sau pe suprafaţa străzilor existente;

-La executarea lucrărilor se vor respecta toate prevederile legale prevăzute în acte normative, STAS–uri, HG-uri, etc. pentru fiecare lucrare în parte;

- Alimentarea cu carburanți a utilajelor și masinilor de șantier se va face de la unități specializate;

-Colectarea deșeurilor rezultate in urma lucrarilor vor fi in grija executantului.

Alimentarea cu apa potabila pentru lucrarile necesare se asigura din rețeaua de alimentare cu apă existenă din orașul Jimbolia.

*Pământ vegetal :*

Pentru acoperirea suprafeţelor ce urmează a fi însămânţate sau plantate se foloseşte pământ vegetal.

*Nisip de pozare :*

Patul de pozare al conductei în şanţ se realizează din nisip curat cu granulaţie de maxim 10 mm, grad de compactare.

*Pamânt pentru executarea umpluturilor compactate:*

Umpluturile se executa manual, in straturi de 10-15 cm pe primii 0,30 m deasupra tubului. La finalizarea lucrarilor acestea vor fi evacuate din santier si terenul adus la starea initială.

**b). Cumularea cu alte proiecte existente şi/sau aprobate: nu este cazul**

**c). Utilizarea resurselor naturale, în special a solului, a terenurilor, a apei şi a biodiversităţii;**

Materialele utilizate pentru construirea si functionarea obiectivului sunt pamânt vegetal, nisip de pozare, pamânt pentru executarea umpluturilor compactate.

Se vor utiliza materiale de constructii care sa aiba impactul cel mai mic asupra mediului si sanatatii populației.

**d). Cantitatea şi tipurile de deşeuri generate/gestionate;**

În perioada de execuție:

- în etapa de executie vor rezulta deșeuri de materiale de construcție – pamant vegetal, nisip de pozare, pamant pentru executarea umpluturilor compacte, nisip în cantități variabile. Acestea vor fi utilizate ca materiale de umplutura sau eliminate de societăți autorizate;

- deseurile menajere rezultate pe perioada etapei de construcție si apoi de exploatare – cod 20 03 01 se colectează în tomberoane si vor fi transportate de către societăți autorizate.

În perioada de exploatare - nu rezulta deșeuri.

**e) Poluarea şi alte efecte negative;**

**Aer**

In etapa de constructie, sursele de poluanti sunt motoarele utilajelor utilizate si lucrarile de sapare si de constructie care pot sa genereze pulberi. Poluantii rezultati de la motoarele utilajelor sunt cei caracteristici arderii combustibililor: CO, CO2, NOx, SO2, hidrocarburi policiclice, aromatice, etc. Pentru limitarea dispersiei pulberilor, suprafele se vor stropi constant cu apa. Unde este posibil terenul se va imprejmui cu un gard opac de 2 m. Se vor utiliza utilaje care detin motoare de ardere de ultima generatie. În condiții de vânt lucrarile de execuție se vor opri, iar pamânatul deja excavat se va acoperi cu prelată pentru a nu se produce pluberi ce ar putea polua atmosfera.

**Apa**

Apele uzate rezultate din golirea retelelor se vor colecta si evacua prin reteaua de canalizare al orasului Jimbolia. Parametrii apelor uzate descarcate in reteaua de canalizare se vor incadra in limitele prevazute in NTPA 002/2002.

Nu sunt prevăzute instalații de epurare sau preepurare pe amplasament.

**Zgomot şi vibraţii**

În perioada de execuţie a lucrărilor, sursele de zgomot şi vibraţii vor avea un caracter temporar, acestea generând efecte locale şi pe timp limitat. Poluarea fizică asociată proiectului în această etapă este determinată de zgomotul şi vibraţiile generate de activităţile de execuţie, precum şi de traficul rutier.

**Sol/subsol şi ape freatice**

Sãpãturile se vor executa partial mecanic şi manual, conform specificatiilor din listele de cantitãti prevazute in Proiectul Tehnic de Executie.

La umplerea completă a tranşeei se va avea grijă ca suprafaţa terenului să fie refăcută conform situatiei existente.

Refaceri / amenajarea terenului.

Pe tot traseul colectorului se vor reface lucrările afectate în timpul executiei (acostament, trotuare, carosabil, zone inierbate, panouri publicitare, etc.).

Pe timp de zi si noapte se vor lua mãsuri de semnalizare a sãpãturilor, se vor monta parapeti de protectie pe o singura parte pe toata lungimea santului deschis, se vor monta podete de circulatie pietonale peste şant în zona de circulatie pietonalã si unde este necesar pentru autovehicule.

**f) Riscurile de accidente majore și/sau dezastre relevante** **pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

* Riscuri de accidente din utilizarea substanțelor periculoase - nu este cazul.
* Riscul seismic - nu este cazul.
* Riscul hidrologic de inundaţii - nu este cazul.
* Riscuri climatice - nu este cazul.
* Risc de alunecări de teren - nu este cazul.

**g)** R**iscurile pentru sănătatea umană (de exemplu, din cauza contaminării apei sau a poluării atmosferice) -** nu există risc asupra sănătații populației prin implementarea acestui proiect.

**2) Amplasarea proiectului:**

*a). utilizarea actuală şi aprobată a terenurilor;*

În prezent, in zona studiata in cadrul prezentului proiect, teren apartinand domeniului public , nu exista retele de alimentare cu apa potabila, retea de canalizare, energie electrica si telefonizare, respectiv retea de termoficare.

b)*bogăţia, disponibilitatea*, *calitatea şi capacitatea de regenerare relative ale resurselor naturale,* *inclusiv solul, terenurile, apa şi biodiversitatea, din zonă şi din subteranul acesteia* – nu e cazul;

*c) capacitatea de absorbţie a mediului natural, acordându-se o atenţie specială următoarelor zone:*

1. zone umede, zone riverane, guri ale râurilor – nu e cazul;

2. zone costiere şi mediul marin - nu e cazul;

3. zonele montane şi forestiere - nu e cazul;

4. arii naturale protejate de interes naţional, comunitar, internaţional - nu e cazul;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică : *amplasamentul aferent proiectului nu este suprapus pe suprafața de arii naturale protejate;*

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

7. zonele cu o densitate mare a populaţiei – nu e cazul;

8. peisaje şi situri importante din punct de vedere istoric, cultural sau arheologic – nu e cazul.

**3) Tipurile şi caracteristicile impactului potenţial:**

1. importanţa şi extinderea spaţială a impactului - de exemplu, zonă geografică şi dimensiunea – proiectul nu produce un impact asupra zonei de locuit; Implementarea prezentului proiect nu implică tăierea de arbori.
2. natura impactului – impact nesemnificativ;
3. natura transfrontalieră a impactului: nu e cazul, proiectul nu se regăseşte în anexa 1 la *Legea nr. 22/2001 privind impactul transfrontieră*, cu modificările și completările ulterioare;
4. intensitatea şi complexitatea impactului: impact general redus, limitat la amplasamentul proiectului;
5. probabilitatea impactului - probabilitate mică;
6. debutul, durată, frecvenţa şi reversibilitatea preconizate ale impactului – impactul este redus şi temporar pe întreaga durată de realizare a proiectului şi de folosire a obiectivului.
7. cumularea impactului cu impactul altor proiecte existente şi/sau aprobate - nu e cazul;
8. posibilitatea de reducere efectivă a impactului – nu este cazul.

**II. Motivele pe baza cărora s-a stabilit neefectuarea evaluării adecvate sunt următoarele:**

* proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III.** **Motivele pe baza cărora s-a stabilit neefectuarea evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz sunt următoarele:** proiectul propus **nu** **intră** sub incidenţa prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-19#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-19#p-10135178) din *Legea apelor nr. 107/1996, cu modificările și completările ulterioare.*

**Condiţiile de realizare a proiectului** **sunt**:

* Investiţia se va realiza cu respectarea proiectului tehnic elaborat potrivit legii, a memoriului tehnic întocmit conform prevederilor *Legii nr. 292/2018*, a legislaţiei de mediu în vigoare şi a menţiunilor din Certificatul de Urbanism nr. 31 din data de 06.04.2023 emis de care Consiliul Local Jimbolia.
* la executarea lucrărilor se vor respecta normele legale în vigoare: sanitare, de prevenire şi stingere a incendiilor, de protecţia muncii şi de gospodărire a apelor;
* lucrările se vor desfăşura cu respectarea condiţiilor tehnice şi a regimului juridic prevăzuteprin actele de reglementare prealabile, emise de alte autorităţiGarda de Mediu-Adresa nr. 2691/GM/SCJ Timis/26.07.2023,punct de vedere de la Consiliul Judetean, inregistrat la APM Timis cu nr. 14943/10.11.2023,Aviz tehnic privind asigiurarea furnizarii utilitatilor de apa si canal Aquatim nr.56944/07.07.2023, Aviz tehnic ANIF nr. 290/26.05.2023, Aviz DSP nr. 14.976/462/C/29.06.2023, punct de vedere Apele Romane, inregistrat la APM Timis nr. 15326/12.11.2023Aviz de Godpodarire a Apelor nr. ABAB 363 /23.11.2023
* Nu se vor tăia arbori, spațiile îninerbate afectate temporar de lucrări se vor aduce la starea inițială.

**Condiţii pentru protecţia biodiversităţii, a speciilor şi habitatelor de interes comunitar:** nu este cazul.

**Condiţii pentru protecția calității aerului:**

* Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajată;
* Nu se vor deteriora zonele învecinate perimetrului de desfǎşurare a lucrǎrilor;
* În perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* Se vor lua măsuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;
* Se vor lua măsuri de reducere a nivelului încărcării atmosferice cu pulberi la depozitarea materialelor utilizate și pe timpul realizării lucrărilor;

În perioada de execuţie a lucrărilor se vor respecta valorile limită de emisie în aer, conform *Ordinului M.A.P.P.M. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare*.

**Condiţii pentru protecția calității apelor, a solului și a subsolului:**

* Nu se vor evacua nici un fel de deşeuri în alte locuri, decât în spaţiile special amenajate;
* Evitarea pierderilor de materiale și substanţe cu potenţial poluant în vederea eliminării poluării accidentale a apelor de suprafaţă și a apelor subterane;
* În cazul poluării accidentale a solului cu produse petroliere și uleiuri minerale de la vehiculele grele și de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;
* Se interzic lucrările de întreţinere și reparaţii la utilajele și mijloacele de transport în cadrul obiectivului de investiţii (acestea se vor realiza numai prin unități specializate autorizate);

Indicatorii de calitate pentru apele uzate menajere vor respecta valorile prevăzute de normativul *NTPA 002/2002* aprobat prin *H.G. nr. 188/2002 şi modificat prin H.G. nr. 352/2005 și H.G. nr. 210/2007*.

Atât în perioada de execuţie a lucrărilor, cât şi în perioada de funcţionare, pentru sol se vor respecta prevederile *Ordinului M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificările și completările ulterioare.*

**Condiţii pentru nivelul de zgomot şi vibraţii**

Pentru reducerea nivelului de zgomot şi a vibraţiilor se vor respecta următoarele măsuri:

* se va asigura funcţionarea la parametri optimi a utilajelor de construcţie şi a mijloacelor de transport, dotarea acestora cu echipamente de reducere a zgomotului (amortizoare de zgomot performante, profil al benzii de rulare cu nivel redus de zgomot), precum şi verificarea tehnică periodică;
* Pe parcursul executarii lucrărilor nu se vor taia arbori și nu vor fi afectate zonele verzi amenajate din zonă;
* Lucrările vor fi executate fără a produce disconfort locuitorilor prin generarea de noxe, praf, zgomot și vibraţii;
* Respectarea prevederilor *Legii nr. 104/2011 privind calitatea aerului înconjurător*;
* Activităţile care produc mult praf vor fi reduse în perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;
* Este interzisă părăsirea incintei organizării de şantier cu mijloacele de transport cu roțile/caroseria autovehiculelor încărcate de noroi, în vederea evitării antrenării acestuia pe drumurile publice;
* Materialele fine (pământ,nisip) se vor transporta în autovehicule prevăzute cu prelate pentru împiedicarea împrăștierii acestora pe partea carosabilă;
* Nu se va degrada mediul natural sau amenajat, prin depozitări necontrolate de deșeuri de orice fel;
* Managementul deşeurilor generate de lucrări va fi în conformitate cu legislaţia specifică de mediu și va fi în responsabilitatea titularului de proiect cât și a operatorului care realizează lucrările;
* Se vor realiza spații special amenajate pentru colectarea selectivă a tuturor categoriilor de deşeuri produse (deşeuri inerte, deşeuri de ambalaje, deşeuri metalice etc.), în conformitate cu prevederile *O.U.G. 92/2021 privind regimul deşeurilor aprobata prin Legea nr. 17/2023*;
* Depozitarea deșeurilor nevalorificabile se va face numai în locurile aprobate de administrația locală; deșeurile valorificabile (metalice, lemn, material plastic) vor fi predate către unități specializate autorizate;
* Măsuri care vor asigura ca la limita incintei să fie respectate valorile impuse prin *SR 10009:2017 privind acustică* și prin *Ordinul nr. 119/2014 pentru aprobarea Normelor de igienă și sănătate publică privind mediul de viață al populației*;
* Se vor verifica periodic utilajele și mijloacele de transport în ceea ce priveşte nivelul de emisii de monoxid de carbon și a altor gaze de eşapament, de zgomot și se vor pune în funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;
* Alimentarea cu carburanţi, repararea și întreţinerea mijloacelor de transport și a utilajelor folosite pe şantier se va face numai la societăți specializate și autorizate.
* Executantul va lua toate măsurile care se impun din punct de vedere al respectării şi asigurării normelor de Securitate la incendiu, Securitate şi sănătate în muncă, în sensul că vor fi asigurate materialele de intervenţie în cazul unui eventual incendiu, precum şi asigurarea nestingherită a accesului în zona de lucru a formaţiilor de intervenţie a pompierilor;
* Se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului.
* Titularii pe numele cărora vor fi emise autorizaţii de construire şi/sau desfiinţări conform *Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare*, au obligaţia să gestioneze deşeurile din construcţii şi desfiinţări, astfel încât să atingă progresiv, un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei 2014/955/UE.

**Pentru acest proiect membrii CAT și-au exprimat puncte de vedere în scris, atașate la documentația care a stat la baza emiterii deciziei etapei de încadrare.**

**Nu au fost formulate observații din partea publicului pe toată perioada procedurii.**

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor *Legii contenciosului administrativ nr. 554/2004, cu modificările şi completările ulterioare*.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din *Legea nr. 292/2018 privind evaluarea impactului anumitor proiecte publice şi private asupra mediului*, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din *Legea nr. 292/2018 privind evaluarea impactului anumitor proiecte publice şi private asupra mediului* au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile *Legii nr. 292/2018 privind evaluarea impactului anumitor proiecte publice şi private asupra mediului* şi ale *Legii nr. 554/2004, cu modificările şi completările ulterioare*.

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

**Nerespectarea prevederilor prezentei decizii emise de A.P.M. Timiș se sancționează conform prevederilor legale în vigoare.**

Verificat: Şef Serviciu Avize, Acorduri, Autorizații – Corina MIHOC

Întocmit: Rodica JURA